**Noteikumu projekta „Grozījumi Ministru kabineta** **2005. gada 22. februāra noteikumos Nr. 138 „Valsts asinsdonoru centra nolikums”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Valsts pārvaldes iekārtas likuma 16. panta pirmā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2005. gada 22. februāra noteikumi Nr.138 „Valsts asinsdonoru centra nolikums” (turpmāk – noteikumi Nr. 138) nosaka Valsts asinsdonoru centra (turpmāk – centrs) darbību. Atbilstoši Valsts kontroles ieteikumiem revīzijas lietā Nr. 5.1-2-6/2012, lai nodrošinātu augstu cilvēka veselības aizsardzības līmeni, veicinātu cilvēka asins un asins komponentu pašpietiekamību un nepieļautu infekcijas slimību pārnēsāšanu ar plazmas preparātiem, kas izgatavoti no cilvēku asins plazmas, Veselības ministrijai ir jāveic pasākumi cilvēka asins un asins komponentu kvalitātes un drošības standartu ievērošanai. Saskaņā ar Valsts kontroles ieteikumiem, Veselības ministrijai tika uzdots izvērtēt iespēju veikt grozījumus noteikumos Nr. 138, papildinot centra darbības mērķi, funkcijas un uzdevumus – nosakot, ka centram jāsagatavo asins un asins komponenti ārstniecības iestādēm (transfūzijām) un asins pagatavojumu ražošanai, kā arī jāorganizē un jākoordinē ārstniecības iestāžu apgāde ar kvalitātes prasībām atbilstošiem asins pagatavojumiem. Ņemot vērā minēto, Ministru kabineta noteikumu projekts „Grozījumi Ministru kabineta 2005. gada 22. februāra noteikumos Nr.138 „Valsts asinsdonoru centra nolikums”” (turpmāk – noteikumu projekts) paredz precizēt noteikumu Nr.138 2.punktu nosakot, ka centra darbības mērķis ir nodrošināt „kvalitātes un drošības prasībām atbilstošas” asinis un asins komponentus ārstniecības iestādēm (transfūzijām) un asins pagatavojumu ražošanai.  |
| 3. | Projekta izstrādē iesaistītās institūcijas | Valsts asinsdonoru centrs |
| 4. | Cita informācija | Projekta izpilde tiks nodrošināta Veselības ministrijai piešķirto valsts budžeta līdzekļu ietvaros. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Vienlaikus, atbilstoši Noteikumu projektā paredzētajiem grozījumiem, ir izstrādāts un 2016. gada 28. janvāra Valsts sekretāru sanāksmē (prot. Nr.4 13.§ (VSS – 74)) izsludināts Ministru kabineta noteikumu projekts „Grozījumi Ministru kabineta 2005. gada 27. decembra noteikumos Nr. 1037 „Noteikumi par cilvēka asiņu un asins komponentu savākšanas, testēšanas, apstrādes, uzglabāšanas un izplatīšanas kvalitātes un drošības standartiem un kompensāciju par izdevumiem zaudētā asins apjoma atjaunošanai”” |
| 2. | Atbildīgā institūcija | Veselības ministrija |
| 3. | Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts 2015. gada 15. novembrī tika ievietots Veselības ministrijas mājas lapā publiskai apspriešanai. |
| 2. | Sabiedrības līdzdalība projekta izstrādē | Noteikumu projekts šo jomu neskar |
| 3. | Sabiedrības līdzdalības rezultāti | Priekšlikumi un iebildumi par noteikumu projektu mēneša laikā no tā ievietošanas Veselības ministrijas mājas lapā netika saņemti. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts asinsdonoru centrs |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projektā ietvertās prasības tiks nodrošinātas esošo cilvēkresursu ietvaros. |
| 3. | Cita informācija | Nav |

Anotācijas II., III. sadaļa un V. sadaļa – *projekts šīs jomas neskar*.

Veselības ministrs Guntis Belēvičs

Vīza: Valsts sekretāre Solvita Zvidriņa

01.03.2016 09:31

484

V.Korņenkova, 67876098

viktorija.kornenkova@vm.gov.lv